2021. gada 22. martā Rīkojums Nr. 181

Rīgā (prot. Nr. 28 31. §)

**Par apropriācijas pārdali starp Kultūras ministrijas budžeta apakšprogrammām**

1. Atbalstīt apropriācijas pārdali 2021. gadā no Kultūras ministrijas budžeta apakšprogrammas 22.12.00 "Latvijas valsts simtgades programma" 872 978 *euro* apmērā, samazinot dotāciju no vispārējiem ieņēmumiem, subsīdiju un dotāciju izdevumus par 179 266 *euro* un pārējos valsts budžeta uzturēšanas izdevumu transfertus pašvaldībām par 693 712 *euro*, uz budžeta apakšprogrammu 25.02.00 "Valsts kultūrkapitāla fonda programmu un projektu konkurss", palielinot dotāciju no vispārējiem ieņēmumiem un subsīdiju un dotāciju izdevumus par 847 084 *euro* un preču un pakalpojumu izdevumus par 25 894 *euro,* tai skaitā:

1.1.  847 084 *euro*, lai nodrošinātu kultūras pasākumu rīkotājiem biļešu kompensāciju 80 % apmērā par ārkārtējās situācijas laikā no 2020. gada 9. novembra līdz 2021. gada 6. aprīlim atceltajiem pasākumiem;

1.2.  25 894 *euro*, lai Valsts kultūrkapitāla fonds nodrošinātu pamatojošo dokumentu izvērtēšanas pakalpojumu.

2. Kultūras ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

Ministru prezidents A. K. Kariņš

Kultūras ministrs N. Puntulis